**Vastavalt nimekirjale 21.01.2025 nr 6-1/41-9**

**Reiu külas Orase kinnistu detailplaneeringu kooskõlastamine**

Häädemeeste Vallavalitsus algatas 10.01.2024 korraldusega nr 15 „Reiu küla Orase kinnistu detailplaneeringu algatamine" Orase kinnistu (katastritunnus 84801:001:1212) detailplaneeringu. Planeeringuala suurus on 30998 m2. Planeering on kooskõlas kehtiva Tahkuranna valla üldplaneeringuga.

Detailplaneeringu koostamise eesmärk on kinnistu jagamine seitsmeks elamumaa, üheks tootmismaa ja üheks transpordimaa sihtotstarbega katastriüksuseks ja ehitusõiguse määramine. Planeeringuga kavandatakse uuele hoonestamata katastriüksusele üks üksikelamu ja kuni kaks abihoonet. Veevarustus planeeritakse rajatavast puurkaevus ning reovesi lahendatakse lokaalselt oma katastriüksusel. Parkimine lahendatakse katastriüksusel.

Detailplaneeringu põhijoonisel on planeeritava puurkaevu ümber näidatud 60 m raadiusega ala, kuhu ei ole lubatud tulevikus rajada reoveesüsteemi imbsüsteemi. Reoveesüsteemi imbväljakute ümber näidatud 60 m raadiusega alasse ei ole lubatud tulevikus rajada salv- või puurkaevu.

Vastavalt planeerimisseaduse § 133 lõikele 1 esitab Häädemeeste Vallavalitsus Teile kooskõlastamiseks Reiu küla Orase detailplaneeringu. Kui kooskõlastaja ei ole 30 päeva jooksul detailplaneeringu saamisest arvates kooskõlastamisest keeldunud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks.

Lugupidamisega

*/allkirjastatud digitaalselt/*

Külliki Kiiver

vallavanem

Lisa:

1. Reiu küla Orase kinnistu detailplaneering.

Marie Reinson

planeerimis- ja maanõunik

marie.reinson@haademeeste.ee

telefon 5788 0015